ການທົບທວນ ຊີ້ໃຫ້ເຫັນ ບັນຫາຕ່າງໆ ໃນຕຳຫຼວດລັບ ອາລັກຂາ ປະທານາທິບໍດີ 
ການທົບທວນອິດສະຫລະ ລົງຄວາມເຫັນວ່າ ມີບັນຫາຮ້າຍແຮງ ຢູ່ໃນຕຳຫຼວດລັບ ອາລັກຂາ ປະທານາທິບໍດີ ສຫລ ແລະສະເໜີໃຫ້ ປັບປຸງຫຼາຍຢ່າງ.
ການທົບທວນທີ່ເປັນອິດສະຫຼະ ໄດ້ລົງຄວາມເຫັນວ່າ ຕຳ ຫຼວດລັບສະຫະລັດ ຕ້ອງການບຸກຄົນຈາກພາຍນອກເຂົ້າ ມາປະຕິຮູບໃໝ່ທັງໝົດ ໃນອັນທີ່ລາຍງານ ອະທິບາຍວ່າ ເປັນອົງການ “ປິດ” ດ້ວຍການເພີ້ມເຈົ້າໜ້າທີ່ ແລະປັບປຸງ ການເຝິກແອບ ການທົບທວນຍັງໄດ້ສະເໜີໃຫ້ຍົກລະດັບ ຮົ້ວຂອງທຳນຽບຂາວ ສູງ ຂື້ນເປັນ 1 ແມັດເຄິ່ງ ເພື່ອໃຫ້ ເປັນທີ່ຍາກຂື້ນ ທີ່ຈະປິນເຂົ້າໄປຂ້າງໃນໄດ້ ບົດສະຫລຸບຂອງລາຍງານ ໄດ້ນຳອອກເຜີຍແຜ່ໃນວັນພະ ຫັດວານນີ້ ເຖິງການ ທົບທວນທີ່ເປັນຄວາມລັບສູງສຸດ ໂດຍເປີດເຜິຍໃຫ້ເຫັນເຖິງບັນຫາອັນເລິກແລບໃນອົງການ ທີ່ຮັບຜິດຊອບກັບການປ້ອງກັນປະທານາທິບໍດີ ແລະບັນດາເຈົ້າໜ້າທີ່ຂັ້ນສູງຂອງ ລັດຖະບານ ລາຍງານກ່າວວ່າ ອົງການດັ່ງກ່າວແມ່ນຕ້ອງການການນຳພາ ທີ່ຈະໃຫ້ບຳເນັດ ຕໍ່ແນວ ຄິດປະດິດສ້າງ ແລະຄວາມດີເດັ່ນ ຕະຫລອດທັງຕ້ອງມີຄວາມຮັບຜິດ ຊອບນຳດ້ວຍ ລາຍງານກ່າວວ່າ ອົງການດັ່ງກ່າວຕ້ອງການຜູ້ນຳຄົນໃໝ່ທີ່ເຂັ້ມແຂງ ມີຄວາມສາມາດ ເຮັດໃຫ້ມີການປ່ຽນແປງພາຍໃນການຈັດຕັ້ງ ເພີ້ມເຕີມໄປກວ່ານັ້ນ ລາຍງານກ່າວວ່າ ໜ່ວຍຮັກສາຄວາມປອດໄພ ສົມຄວນທີ່ຈະໄດ້ຮັບການເຝິກ ແອບຢູ່ໃນສະພາບທີ່ຄ້າຍ ຄືກັນກັບບັນຍາກາດສິ່ງແວດລ້ອມ ອັນທີ່ເຂົາເຈົ້າຈະປະຕິບັດງານ ບັນດາຂໍ້ສະເໜີ ອຶ່ນໆ ຮຽກຮ້ອງໃຫ້ມີການປະຕິຮູບກ່ຽວກັບການເກັບເກນ ວ່າຈ້າງ ແລະເລື່ອນຊັ້ນ ໃນ ຂະນະທີ່ຢ່າງອຶ່ນໆກ່າວເຖິງບັນຫາການລົງໂທດ ລັດຖະມົນຕີປ້ອງກັນຄວາມປອດໄພພາຍໃນປະເທດຂອງສະຫະລັດ ທ່ານ Jeh Johnson ກ່າວວ່າ ຂໍ້ສະເໜີຂອງຄະນະກຳມະການຈຳນວນນຶ່ງ ຄ້າຍຄືກັນກັບການທົບ ທວນຂອງອົງການ ທີ່ໄດ້ປະຕິບັດມາກ່ອນນັ້ນ ແຕ່ຫລາຍໆຢ່າງບໍ່ໄດ້ມີ ການຈັດຕັ້ງປະ ຕິບັດ ທ່ານກ່າວວ່າ ສິ່ງເຫລົ່ານີ້ ຈະບໍ່ໃຫ້ພາດໄປ ແລະຕົກໄປທາງຂ້າງອີກໃນຄັ້ງນີ້